News Update: มี iPhone รุ่นเก่า ควรซื้อ iPhone 14 ไหม? คู่มือตัดสินใจ ซื้อ iPhone เครื่องใหม่อย่างไรให้คุ้ม - FINNOMENA
สิ้นสุดการรอคอย! Apple เปิดตัว iPhone 14 ซึ่งเป็นครั้งแรกของคนไทยที่ได้จับจอง iPhone Series เป็นกลุ่มประเทศแรก (Tier 1) พาเปรียบเทียบประสิทธิภาพกับรุ่นก่อนๆ ว่า ใครถึงเวลาเปลี่ยนมาใช้ iPhone รุ่นใหม่ได้แล้ว
20 ก.ย. 2565

สิ้นสุดการรอคอย! Apple เปิดตัว iPhone 14 ซึ่งเป็นครั้งแรกของคนไทยที่ได้จับจอง iPhone Series เป็นกลุ่มประเทศแรก (Tier 1) พาเปรียบเทียบประสิทธิภาพกับรุ่นก่อนๆ ว่า ใครถึงเวลาเปลี่ยนมาใช้ iPhone รุ่นใหม่ได้แล้ว
ก่อนไปเปรียบเทียบ มาดูกันว่า iPhone 14 มีฟีเจอร์อะไรน่าสนใจบ้าง?
อย่างแรกที่ทำสาวก Apple หลายคนผิดหวังคือ iPhone 14 และ 14 Plus ใช้ชิปเซต A15 แบบเดียวกับ iPhone 13 ซึ่ง Apple อ้างว่ามันดีต่อเรื่องแบตเตอรี่ ทั้งที่ก่อนหน้านี้ iPhone รุ่นใหม่จะมาพร้อมกับชิปเซตรุ่นใหม่เสมอ
ทดแทนการใช้ชิปเซตตัวเดิม iPhone 14 มาพร้อมกับกล้องความละเอียด 12MP ใหม่ที่ทรงพลังด้วย Photonic Engine ซึ่งทำให้กล้องอัลตร้าไวด์มีประสิทธิภาพที่ดีขึ้น 2 เท่า เช่นเดียวกับกล้อง TrueDepth ขณะที่กล้องหลักก็มีประสิทธิภาพดีขึ้นอย่างน่าประทับใจถึง 2.5 เท่า
สำหรับใครที่ไม่ชอบติ่งหน้าจอบน iPhone รุ่นก่อนๆ Apple ได้เปลี่ยนเปลี่ยนจุดอ่อนเป็นจุดขายโดยใช้ชื่อว่า Dynamic Island ที่เปลี่ยนรูกล้องหน้า iPhone 14 Pro ให้หดและขยายได้แบบเนียนไปกับอินเทอร์เฟซเลยทีเดียว ไม่ว่าจะเป็นสายเรียกเข้า, การแจ้งเตือน, การสแกน Face ID, แสดงปกอัลบั้มในแอป Apple Music, การจับเวลา และแมปการเดินทาง
สำหรับราคาอย่างเป็นทางการในประเทศไทย iPhone 14 เริ่มต้น 32,900 บาท, iPhone 14 Plus เริ่มต้น 37,900, iPhone 14 Pro เริ่มต้น 41,900 และ iPhone 14 Pro Max เริ่มต้น 44,900 (ดูรายละเอียดเพิ่มเติมได้ที่ www.apple.com/th/shop/buy-iphone)
มาถึงตรงนี้หลายๆ คนอาจกำลังตัดสินใจว่าจะซื้อรุ่นใหม่ดีไหม บทความจาก Yahoo! Finance แนะนำว่า ถ้าคุณใช้รุ่นเดิมมาไม่ถึง 2 ปี คุณอาจยังไม่ต้องเปลี่ยนมาใช้ iPhone 14 รุ่นใหม่
*อย่างไรก็ตาม นี่เป็นความคิดเห็นส่วนบุคคลเท่านั้น สุดท้ายทุกอย่างต้องขึ้นอยู่กับการตัดสินใจของคุณเอง แต่ถ้าคุณสนใจเรื่องความคุ้มค่า เรามีคำแนะนำประกอบการตัดสินใจ ดังนี้
➢ สำหรับใครที่ใช้ iPhone13 อยู่ หากเปลี่ยนมาใช้ iPhone 14 คุณจะได้ใช้ชิปตัวดิมที่ประสิทธิภาพของตัวเครื่องและแบตเตอรี่ดีขึ้นนิดหน่อย แน่นอนว่ากล้องจะชัดขึ้น แต่สิ่งที่ได้มาเพิ่มอาจจะไม่คุ้มเงินที่จ่ายไปเท่าไร
➢ กลุ่มที่ยากในการตัดสินใจที่สุดน่าจะเป็นคนที่ใช้ iPhone 12 อยู่ เพราะถ้าคุณเปลี่ยนมาใช้ iPhone 14 คุณจะได้กล้องและประสิทธิภาพที่ดีขึ้นแต่โทรศัพท์เครื่องเดิมของคุณก็ยังใช้ได้ดีมากอยู่ นี่ขึ้นอยู่กับว่าคุณอยากแลกประสิทธิภาพนั้นมากับเงิน 3-4 หมื่นบาทหรือไม่
แต่ใครใช้ iPhone รุ่นเก่ากว่านั้นนี่อาจถึงเวลาเปลี่ยนมาใช้เทคโนโลยีใหม่ที่น่าประทับใจและถือว่าคุ้มค่า
➢ ใครที่ใช้ iPhone X, XS รวมถึง 11 อยู่ ถือว่าคุณได้ใช้โทรศัพท์เครื่องเก่าคุ้มค่าแล้ว ถ้าเปลี่ยนมาใช้ iPhone 14 คุณจะเปิดแอปและเล่นเกมต่างๆ ได้ไวขึ้นอย่างมาก คุณภาพกล้องดีขึ้นอย่างชัดเจน และที่สำคัญคุณจะได้รับประสบการณ์ด้านความปลอดภัยใหม่ๆ ที่ดีขึ้น ช่น การตรวจอุบัติเหตุและติดต่อหน่วยกู้ภัยอัตโนมัติ
➢ ส่วนใครที่มี iPhone 8 อยู่ในกระเป๋า และยังใช้มันได้อยู่ถือว่าคุณใช้มันได้อย่างคุ้มค่าสุดๆ และตอนนี้อาจถึงเวลาที่คุณควรเปลี่ยนโทรศัพท์ที่อาจช้าเกินไปแล้วอัปเกรดเป็นรุ่นใหม่ สิ่งที่จะได้รับคือ ประสิทธิภาพที่เร็วขึ้นมาก แบตที่อึดกว่าเดิมมาก และคุณภาพกล้องที่ดีขึ้นอย่างเห็นได้ชัดเจน
อ้างอิง:
https://finance.yahoo.com/news/apples-i-phone-14-whether-to-upgrade-220606964.html 
www.apple.com/th/shop/buy-iphone
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apple
iPhone
iPhone 14
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA